NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2012-10-25):
Pán poslanec nechcete, aby som dala hlasovať o tomto vašom procedurálnom návrhu? O procedurálnom musí byť hlasované. (Smiech.)
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 137 poslancov, za 72, proti 13, zdržalo sa 52. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru.
Zmajkovičová, Renáta, podpredsedníčka NR SR (2014-07-08):
Pán poslanec Chren.
Potocký, Milan, poslanec NR SR (2022-06-22):
Teraz budeme hlasovať o bode, ktorý pani poslankyňa Žitňanská vyňala na samostatné hlasovanie. Pán predsedajúci, dajte, prosím, hlasovať o bode 51 zo spoločnej správy s odporúčaním gestorského výboru schváliť. Upozorňujem, že pani poslankyňa Žitňanská podala pozmeňujúci návrh, ktorý upravuje problematiku komplexnejšie.
Grendel, Gábor, podpredseda NR SR (2021-11-09):
Pán poslanec Stanislav Mizík.
Laššáková, Jana, podpredsedníčka NR SR (2015-04-23):
Na vystúpenie pána predsedu s faktickými poznámkami osem pánov poslancov. Posledný pán poslanec, pani poslankyňa Vášáryová, pán poslanec Poliačik. Pán poslanec Poliačik je jedenásty, končím možnosť prihlásiť sa s faktickými poznámkami. Nech sa páči, pán poslanec Hlina.
P. Paška, predseda NR SR: (2008-07-03):
Tento bod sme prijali.
P. Paška, predseda NR SR: (2008-05-21):
(Hlasovanie.) 142 prítomných. Všetci boli za. Tieto body zo spoločnej správy sme schválili.
P. Hrušovský, predseda NR SR: (2005-05-17):
(Hlasovanie.) 147 prítomných, 58 za, 34 proti, 55 sa zdržalo. Návrh sme neschválili. Prosím, ďalší návrh.
Bublavý, Dušan, poslanec NR SR (2012-09-27):
Pani predsedajúca, v rozprave vystúpil pán poslanec Osuský a pán poslanec Šebej. Pán poslanec Osuský podal procedurálny návrh vrátiť návrh zákona predkladateľovi na dopracovanie podľa § 73 ods. 3 písm. a) rokovacieho poriadku. Ďalšie pozmeňujúce návrhy a doplňujúce neboli podané.
Bugár, Béla, podpredseda NR SR (2018-06-19):
Prezentujme sa a hlasujeme. (Hlasovanie.) Prítomných 142, za 88, proti 33, zdržalo sa 21 poslancov. Uznesenie sme schválili. Teraz prosím pána poslanca Bernaťáka, aby uviedol hlasovanie o návrhu uznesenia k správe špeciálneho prokurátora o činnosti Úradu špeciálnej prokuratúry za rok 2017 (tlač 981). (Hlasovanie o návrhu uznesenia k Správe špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2017 , tlač 981.)
Laššáková, Jana, podpredsedníčka NR SR (2014-12-09):
Pán poslanec Kollár, nech sa páči.
M. Číž, podpredseda NR SR: (2007-02-08):
Ak nie, uzatváram možnosť podania ústnych prihlášok do rozpravy, vyhlasujem zároveň rozpravu za skončenú. Ďakujem pekne navrhovateľovi. Prerušujem rokovanie o tomto bode programu. Vážené kolegyne, kolegovia, vzhľadom na to, že je 18.57 hodiny a už nie sme schopní v tom krátkom zostávajúcom čase za 2 minúty rokovať o konkrétnom bode programu, poďakujem vám za účasť na dnešnom rokovaní 7. schôdze Národnej rady a oznamujem vám, že pokračujeme ráno o 9.00 hodine návrhom poslanca Národnej rady Martina Pada na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov, tlač 147. Zároveň oznamujem, že na základe už uzavretej dohody hlasovať budeme o týchto návrhoch zákonov o 11.00 hodine, aby ste si vedeli zariadiť program. Ďakujem pekne za účasť, príjemný večer. (Prerušenie rokovania o 18.58 hodine.)
Hrnčiar, Andrej, podpredseda NR SR (2016-09-20):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Petrovi Pčolinskému.
P. Paška, predseda NR SR: (2006-12-06):
(Hlasovanie.) 137 prítomných, 58 za, 68 proti, 11 sa zdržalo. Konštatujem, že sme uvedené body spoločnej správy neschválili. Ďalej.
Fico, Robert, poslanec NR SR (2021-06-30):
Dohodnime sa tak, dobre, dohodnime sa tak teda, pán podpredseda, kto chce...
Blanár, Juraj, podpredseda NR SR (2022-02-18):
S faktickou poznámkou Erik Tomáš.
Bugár, Béla, podpredseda NR SR (2018-10-24):
Nech sa páči, prezentujme sa a hlasujeme. (Hlasovanie.) Prítomných 142, za 50, proti 10, zdržalo sa 82 poslancov. Návrh nebol schválený. Pristúpime k ďalšiemu hlasovaniu a prosím pána poslanca Žarnaya, aby uviedol ako spravodajca hlasovanie v prvom čítaní o návrhu poslancov Mihála a Beblavého na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov (tlač 1174). (Hlasovanie o návrhu poslancov Národnej rady Slovenskej republiky Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky a ktorým sa dopĺňajú niektoré zákony , tlač 1174.)
Fecko, Martin, poslanec NR SR (2016-10-20):
Ďakujem pekne. Pán kolega, ďakujem, že čo si tam uviedol vo svojej rozprave, a myslím si, že áno, mali by sme to mať lepšie nejakým spôsobom zdôvodnené. Doplním iba jednu vec, a síce, že keď bolo v pôvodnom zákone z roku ’91, ktorý nadobudol účinnosť 1. septembra, bolo v prílohe daných, koľko je cirkví na Slovensku, ktoré vznikali aj na základe súhlasu štátu, nie iba tým, že poukázali 20-tisíc, a keď som si pozrel do štatistiky, koľko asi tých cirkví z tých 15, ktoré sú tam uvedené ako v tom pôvodnom návrhu, koľko je nad 20-tisíc, tak vychádza mi 3 až 4 cirkvi, že takto mohli, nie sú to, všecko tých 14 je mimo tých 20-tisíc, to znamená, so súhlasom štátu akože vznikli a sú, áno, oficiálne u nás evidované. Takže zdá sa mi, že tá argumentácia by tu mala byť na mieste, že prečo prakticky sa niečo takéto zavádza, zvyšovanie tej kvóty. Myslím si, že 20-tisíc je už tiež dosť veľká akože cifra, ktorá tu funguje. My keď sme mali na vznik strany potrebovať minimálne 10-tisíc a sme mali vyzbierať 13-tisíc podpisov a vyzbierali sme 13-tisíc, tiež to bola určitá práca, ktorú sme museli teda zvládnuť za určitý čas, a myslím si, že tých 20-tisíc je tiež dostatočne veľká, a to ešte nehovorím, že prakticky tí nejakí mini momentálne už ani, ani sa asi momentálne vznikať, že by takto nejakým spôsobom boli, takže beriem tak, že áno, asi trošku lepšie zdôvodnenie, ako povedal kolega, že zbytočné zákony zbytočne tu prijímať alebo novely, takže asi tak. Ďakujem pekne.
Sulík, Richard, predseda NR SR (2010-08-11):
Ďakujem. Teraz zaujme stanovisko pani navrhovateľka. Aha, tak prepáčte, vyhlasujem rozpravu za ukončenú.
M. Chovanec, poslanec: (2003-04-24):
Ďakujem veľmi pekne, pán podpredseda vlády.
Marček, Peter, poslanec NR SR (2018-03-26):
Ďalší sa ozval – americký agent. Americký agent. (Reakcie z pléna. Prerušenie vystúpenia predsedajúcim.)
Blaha, Ľuboš, poslanec NR SR (2017-05-11):
Ďakujem. Dovoľte mi iba pripomenúť kolegom z európskeho výboru, že o 12.00 máme zasadnutie v miestnosti č. 149. Ďakujem.
Kotleba, Marian, poslanec NR SR (2021-04-01):
Pán poslanec Žiak, pošleme vám, aby ste mohli začať nakupovať a rozdávať ľuďom tie vitamíny. Pán poslanec Kazda, no, na vás je aj ťažko reagovať, lebo vy úplne od veci, to je váš bežný štandard, to proste vy sa z toho štandardu nikdy asi nevychýlite. A, pán poslanec Pročko, vy keby ste sa niekedy trošku počúvali alebo si spätne prehrávali svoje vystúpenia, tak možno by ste sa niekde posunuli, len vy to zásadne asi nerobíte, lebo by ste sám seba nezvládli počúvať. Pán poslanec Pročko, vy ste naozaj zahviezdili. Tak v kaderníctve sa ľudia vedia nakaziť a môžu nakaziť a nakazia sa, ale v nejakom super-, mega-, hypermarkete, kde tých ľudí je iks, ypsilon, zet, tak tam sa proste nenakazia, tam tá korona si povie, tu som v supermarkete, tu nie som v kaderníctve, tu nie som nákazlivá. Ale tu som v kaderníctve, upozorňoval Jožko Pročko na mňa v tomto kaderníctve a tu môžem všetkých nakaziť. Veď vy sa, prosím vás, počúvajte, pán Pročko! Veď vy normálne veríte tej, tomu nastaveniu tých opatrení, že vlastne tá korona sa podľa nich bude riadiť. Ja už neviem, ja už neviem, že či vy ste sa dali na nejaké rozprávky alebo na nejaký iný žáner, ale, žiaľ, nedá sa to nejako menej emotívne alebo už ani neviem, ako to nazvať, zhodnotiť, lebo ste uleteli. Uleteli ste. A ľudí toto už nezaujíma, ľudí už nezaujímajú vaše príbehy o tom, ako sa toto nedá alebo dá. Vy ste proste vláda, ktorá má obrovský mandát, máte 95 poslancov, máte viac, ako je potrebné na ústavnú väčšinu, ale výsledky vašej práce sú chabé, chabé. (Reakcia z pléna. Prerušenie vystúpenia predsedajúcim.)
M. Záhumenský, poslanec: (2010-02-10):
Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Návrh ústavného zákona, tak ako sa uvádza v dôvodovej správe, neodporuje medzinárodným zmluvám a nebude mať vplyv na štátny rozpočet. O vplyvoch na ostatné zložky rozpočtu verejnej správy sa navrhovateľ nevyjadruje. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu právneho predpisu je upravená v práve Európskych spoločenstiev a nie je upravená v práve Európskej únie a ani obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh ústavného zákona prerokovať v druhom čítaní. V súlade s rozhodnutiami predsedu Národnej rady Slovenskej republiky č. 1496 z 18. januára 2010 a č. 1516 z 27. januára 2010 a podľa § 71 rokovacieho poriadku Národnej rady Slovenskej republiky navrhujem, aby návrh ústavného zákona prerokovali všetky výbory Národnej rady Slovenskej republiky okrem Mandátového a imunitného výboru Národnej rady Slovenskej republiky, Výboru Národnej republiky Slovenskej republiky pre nezlučiteľnosť funkcií, Výboru Národnej rady Slovenskej republiky pre európske záležitosti, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajca, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu a Výboru Národnej rady Slovenskej republiky na preskúmavanie rozhodnutí Národného bezpečnostného úradu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby predmetný návrh ústavného zákona prerokovali v druhom čítaní výbory do 30 dní a gestorský výbor do 31 dní odo dňa jeho pridelenia. Ďakujem za pozornosť.
Laurenčík, Milan, podpredseda NR SR (2021-10-21):
Vážené panie poslankyne, vážení páni poslanci, otváram tretí rokovací deň 48. schôdze Národnej rady Slovenskej republiky. O ospravedlnenie neúčasti na dnešnom rokovaní 48. schôdze Národnej rady Slovenskej republiky požiadali páni poslanci Roman Foltin a Boris Susko. O ospravedlnenie z dôvodu práceneschopnosti požiadal pán poslanec Ján Ferenčák. Na zahraničnej pracovnej ceste je pán podpredseda Gábor Grendel. Teraz budeme pokračovať v prerušenej rozprave v prvom čítaní o návrhu poslancov Miloša Svrčeka, Romany Tabák, Radovana Slobodu a Juraja Šeligu na vydanie zákona, ktorým sa mení a dopĺňa zákon č. 8/2009 Z. z. o cestnej premávke (tlač 730). Pán poslanec Svrček už zaujal miesto určené pre navrhovateľov, takisto pán spravodajca z výboru pre obranu a bezpečnosť, pán poslanec Marcel Mihalik zaujal miesto určené pre spravodajcov. Teraz dávam slovo pani poslankyni Romanke Tabák, ktorá sa do rozpravy prihlásila za poslanecký klub OĽANO. Nech sa páči. (Pokračovanie rokovania o návrhu poslancov Národnej rady Slovenskej republiky Miloša Svrčeka, Romany Tabák, Radovana Slobodu a Juraja Šeligu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 730.)
Paška, Pavol, predseda NR SR (2014-05-27):
(Hlasovanie.) 136 prítomných, 135 bolo za, 1 sa zdržal. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú a budeme hlasovať.
Laššáková, Jana, podpredsedníčka NR SR (2014-10-28):
Pán poslanec Kvasnička, nech sa páči.
Šeliga, Juraj, podpredseda NR SR (2020-07-07):
Ďakujem. Päť faktických poznámok. Nech sa páči, pán poslanec Susko.
Bugár, Béla, podpredseda NR SR (2018-09-12):
Dávam slovo znovu spoločnému spravodajcovi z ústavnoprávneho výboru, pánovi poslancovi Kresákovi, nech sa páči.
Číž, Miroslav, podpredseda NR SR (2015-06-16):
Ďakujem pekne. Faktické poznámky páni poslanci: Huba, Zajac, Lipšic a Kuffa. Pokiaľ je to všetko, uzatváram možnosť prihlásiť sa faktickou poznámkou. Slovo má pán poslanec Huba.
Š. Kužma, poslanec: (2007-09-04):
A ešte jedna vec, pán podpredseda. Vo vašej správe ste použili štatistické údaje o miere nezamestnanosti. Sú to presne tie štatistické údaje, o ktorých, keď ste boli v opozícii, ste hovorili, že sú falšované úradom práce. Nenastal náhodou čas sa verejne ospravedlniť? (Potlesk.)
M. Číž, podpredseda NR SR: (2009-04-24):
Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 256/1998 Z. z.  o ochrane svedka a o zmene a doplnení niektorých zákonov v znení neskorších predpisov , parlamentná tlač 892. Spoločná správa výborov má č. 892a. Pán podpredseda vlády, máte opäť slovo, odôvodnite aj tento vládny návrh zákona.
Blanár, Juraj, podpredseda NR SR (2023-03-21):
Toľko vystúpenie pani poslankyne Drábikovej a teraz poprosím, keby ste na žiadosť pani navrhovateľku Žitňanskú zapojili z jej pozície, kde teraz sedí, bude vystupovať v rozprave. Nech sa páči.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie.) Prítomných 126 poslancov, za 107, proti 10, zdržalo sa 7, nehlasovali 2. Uvedený návrh sme schválili.
Ďuriš Nicholsonová, Lucia, podpredsedníčka NR SR (2019-02-08):
Ďakujem pekne, pani poslankyňa. A teraz vám dávam možnosť prihlásiť sa k tomuto bodu ústne do rozpravy. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu k tomuto bodu za skončenú. A prerušujem rokovanie o tomto bode programu. V tejto chvíli to vyzerá naozaj tak, že to pre dnešný deň budeme musieť ukončiť, to znamená prerušiť rokovanie. Vy tam máte nejaký bod, páni? (Reakcia z pléna.) Sekundu, ono to... (Reakcia z pléna.) Nevadí, to strácajú poradie, idú na záver schôdze. Ale pokiaľ ste tu na nejaký návrh kompletní, tak ideme ďalej, určite. Ja si to musím pozrieť, musím sa tu zorientovať. (Predsedajúca mimo mikrofónu komunikuje s plénom.) Pán Knapp, ja vám potom nadiktujem tie čísla tlače, ktoré týmto pádom stratili poradie. A teda predsa len tu máme kompletne aj predkladateľku, aj spravodajcu, a to je tlač 1278, to znamená prvé čítanie o návrhu poslancov Miroslava Beblavého a Simony Petrík na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Návrh zákona má tlač 1278. Návrh na jeho pridelenie na prerokovanie výborom je v rozhodnutí pod číslom 1346. Uvedie nám ho pani poslankyňa Simona Petrík, nech sa páči. (Rokovanie o návrhu poslancov Národnej rady Slovenskej republiky Miroslava Beblavého a Simony Petrík na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 1278.)
Bugár, Béla, podpredseda NR SR (2019-12-05):
Prezentujme sa a hlasujme. (Hlasovanie.) Prítomných 133, za 123, zdržalo sa 9, 1 nehlasoval. Návrh sme schválili. Posledný.
Paška, Pavol, predseda NR SR (2012-09-11):
Ďakujem. Pán poslanec, chcete reagovať? Nech sa páči.
Sopko, Miroslav, poslanec NR SR (2017-04-04):
Vážený pán predseda, v rozprave nebol podaný žiadny procedurálny návrh. V súlade s mojím odporúčaním, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Zemanová, Anna, poslankyňa NR SR (2022-06-23):
Áno, ďakujem pekne. Takže by som veľmi rada vysvetlila pánu poslancovi Ficovi na grémiu, aká je tá situácia s plynom, pretože naše zásobníky sú už prakticky naplnené a vlastne behom troch týždňov, kedy ešte vlastne priteká, síce i keď menej plynu, budeme mať kompletne zásobníky plné. Takže celú zimu sme zabezpečení, čo sa týka plynu. A na ďalšiu sezónu, samozrejme, ministerstvo robí opatrenie, čiže netreba robiť, šíriť paniku. Ja to veľmi rada pánu poslancovi Ficovi na grémiu vysvetlím, lebo určite je to, bude to predmetom dôležitého rokovania poslaneckého grémia.
Glváč, Martin, podpredseda NR SR (2018-11-27):
Pán poslanec Beluský.
Matovič, Igor, podpredseda vlády a minister financií SR (2022-11-30):
Ďakujem pekne. Pôjdem od konca, k pánovi bývalému ministrovi Vážnemu. Hovoril tu niečo o psychickom narušení. Pre mňa je omnoho závažnejšie, keď v politike pôsobia zlodeji, ktorí podpíšu mýtny tender za sedemsto miliónov s najdrahším, vylúčia lacnejších, oklamú celé Slovensko, že potom to získa Slovensko za jedno euro a zároveň potajme tam doplní nejaký dodatok, že potom ešte musíme platiť ďalších sto miliónov ročne. A to si ty, bývalý minister, dobre?! Takže bavme sa o tomto. Každopádne moje vystúpenie bolo o tom, že odmietam tlieskať dohode s vydieračmi. A len preto, že vydierači sú lekári v nemocniciach alebo, prepáčte, odborári zastupujúci niektorých lekárov v nemocniciach, odmietam hrať túto falošnú hru. Mnohí z vás to tak cítite, len teda každý viete o tom, že raz lekára budeme potrebovať, tak sa bojíte povedať pravdu. A ste falošní, prepáčte, mnohí, ktorí tu hovoríte o tom, ako dobrá, spravodlivá mzda, dohoda to je, ale v skutočnosti nezahlasujete, ako povedala Monika Kavecká, za ten rozpočet. To ako kebyže dáte smädnému pohár, ale nenalejete mu tam vody. Ste falošní. A potom keď ešte tuto pán doktor vydierač Visolajský keď hovorí o tom, že nemali by sme porovnávať mzdy s príplatkami, čo, samozrejme, že je správne, s príplatkami a mali by sme porovnávať základné platy. Vie niekto z vás, o koľko touto dohodou narastú základné platy voči Českej republike? O čo budú vyššie základné platy voči Českej republike lekárov? O 40 až 50 %. Takto sme sa nechali dovydierať. O 40 až 50 % budú základné koeficienty, základné platy lekárov bez služieb v Čechách vyššie, na Slovensku vyššie ako v Čechách. Hoci normálne sú platy o 20 % nižšie. Je to hanba, kde sme sa nechali dotlačiť. Každopádne, ako som povedal na začiatok, odmietam tlieskať vydieračom a vážim si každého poctivého... (Prerušenie vystúpenia časomerom.)
Bugár, Béla, podpredseda NR SR (2018-06-22):
Dobrý deň. Vážené panie poslankyne, páni poslanci, otváram deviaty rokovací deň 33. schôdze Národnej rady Slovenskej republiky. O ospravedlnenie neúčasti na dnešnom rokovaní požiadali poslanci, bude to dlhšie: Antošová, Fedor, Fico, Gaborčáková, Galek, Janíková, Kvorka, Nehézová, Smolíková, Tomáš, Vaľová, Vašečka. Na zahraničnej pracovnej ceste je aj pán predseda Národnej rady Andrej Danko a poslanci Bastrnák, Bublavý, Galis, Glenda, Grendel, Goga, Hambálek, Holúbek, Jančula, Kaliňák, Kéry, Klus, Lukáč, Marček, Osuský, Tittel. Takže asi dnes viacerí nebudeme. No, takže podľa odsúhlasenej zmeny programu pristúpime k rokovaniu k Výročnej správe Slovenského pozemkového fondu za rok 2017 (tlač 942). Prosím teraz pani generálnu riaditeľku fondu Adrianu – pardon – Šklíbovú, aby správu uviedla, už ani čítať neviem. Nech sa páči, pani riaditeľka.
Přidal, Alojz, poslanec NR SR (2011-06-29):
Vážený pán predsedajúci, vážený pán minister, kolegovia, dovoľte mi predniesť pozmeňujúci návrh k vládnemu návrhu zákona o riadení bezpečnosti pozemných komunikácií a o zmene a doplnení niektorých zákonov, teda k tlači 350. Vládny návrh zákona o riadení bezpečnosti pozemných komunikácií a o zmene a doplnení niektorých zákonov sa mení a dopĺňa takto: Po prvé. V článku II sa za bod 2 vkladajú nové body 3 a 4, ktoré znejú: 3. V § 6 ods. 2 sa za slová „do 3,5 t“ vkladajú slová „a dvojstopovými motorovými vozidlami kategórie M1 bez ohľadu na ich celkovú hmotnosť“. 4. V § 6 ods. 5 druhá veta znie: „Úhrada sa platí na kalendárny rok, na mesiac alebo na desať dní bez ohľadu na počet vykonaných jázd.“.“ Nasledujúci body sa prečíslujú. Odôvodnenie týchto návrhov k bodu 3. Ide o precizovanie textu, keďže motorové vozidlá kategórie M1 podľa nariadenia vlády Slovenskej republiky č. 350/2007 Z. z., ktorým sa ustanovuje výška sadzby mýta za užívanie vymedzených úsekov pozemných komunikácií v znení nariadenia vlády Slovenskej republiky č. 586/2009 Z. z., neplatia mýto a zároveň zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov neustanovuje najväčšiu prípustnú celkovú hmotnosť motorového vozidla uvedenej kategórie, môže byť celková hmotnosť motorového vozidla aj vyššia ako 3,5 t. K bodu 4. S účinnosťou od roku 2012 dôjde k nahradeniu týždňovej diaľničnej nálepky desaťdňovou diaľničnou nálepkou. Desaťdňová diaľničná nálepka má pomôcť jednak zahraničným turistom, ktorí navštívia Slovensko, ako aj domácim motoristom, ktorí využívajú spoplatnenie diaľnice a rýchlostné cesty len príležitostne. Pri zavedení desaťdňovej diaľničnej nálepky je možné predpokladať pokles príjmu približne o 1,2 mil. eur bez DPH v porovnaní s príjmom z predaja týždňových nálepiek. Pokles príjmu vyplýva z predpokladaného zníženia predaja desaťdňovej diaľničnej nálepky zapríčineného znížením dopytu u užívateľov najmä v období letných mesiacov, nakoľko vo väčšine prípadov im namiesto dvoch týždňových nálepiek bude postačovať jedna desaťdňová nálepka. Na strane druhej je to ústretový krok voči občasným užívateľom diaľnic a rýchlostných ciest, ktorý v konečnom dôsledku, som o tom presvedčený, bude mať pozitívny vplyv aj na rozvoj cestovného ruchu na Slovensku. A druhý bod toho pozmeňujúceho návrhu. V článku V sa na konci pripájajú tieto slová: „okrem bodov 3 a 4 v článku II, ktoré nadobúdajú účinnosť 1. januára 2012“. Teda ide o posunutie účinnosti tých bodov v časti jedna, 3 a 4, s účinnosťou od 1. januára 2012. Toľko môj pozmeňujúci návrh. Ďakujem za pozornosť.
Aštaryová, Zuzana, poslankyňa NR SR (2011-11-30):
Pán predseda, prosím, dajte hlasovať o tom, že Národná rada prerokuje uvedený návrh zákona v skrátenom legislatívnom konaní.
Zemanová, Anna, poslankyňa NR SR (2023-03-23):
A čo sa týka tých niektorých zákonov, ktoré ste čítali, tak napríklad ten môj zákon 63, tlač 1391, on nie je prepadnutý, čiže bol len odsunutý po dohode. Čiže ešte nebol prepadnutý druhýkrát. Že môže sa stať, že ak náhodou dnes večer príde na rad, tak...
Paška, Pavol, predseda NR SR (2014-02-04):
Pán poslanec Kadúc.
Spišiak, Jaroslav, poslanec NR SR (2024-01-24):
Ďakujem za slovo. Pán poslanec Dubéci... (krátka pauza a smiech rečníka), čudovali ste sa nad tým, že niekto sa tu nevyjadruje, napriek tomu, že tu tvoríme zákony, tak tu by sa mali vyjadrovať tí tvorcovia tých zákonov, či sú z koalície, či z opozície. Lenže teraz je nejak taká čudná doba, že tu sa neoplatí vyjadrovať sa, skôr sa oplatí vyjadrovať na sociálnych sieťach, tam už oni, tá koalícia, vysvetlila, že prečo to tak je, zdôvodnila to svojim voličom a to stačí. A potom ešte tvrdia, že my tu demagogicky strašíme ľudí, navodzujeme tu nejaký armagedon, ktorý sem príde, no lenže toto mohol vyvrátiť, sedel tu pán minister vnútra, mohol nám priniesť fakty, argumenty a dokumenty o tom, že koľko spisov sa táto novela dotkne, koľko ľudí bude zbavených trestného stíhania kvôli premlčacím lehotám, koľko ľudí bude prepustených z väzby, koľko spisov sa to dotkne, že budú prekvalifikované z takého trestného činu na iný, lebo my to tu len tak či už profesne, alebo laicky odhadujeme podľa nejakých dostupných, verejne dostupných štatistických informácií, ale minister vnútra nám to mohol predložiť fakticky. Mohol povedať, že nestrašte ľudí, preto, lebo z väzby podľa novely budú prepustení len dvaja ľudia. Budeme tu prehodnocovať šesť spisov. Nestrašte tu ľudí 15-30 tisícmi spismi, tisícmi zločincov, ktorí tu budú prepustení na slobodu a začnú tu rabovať na Slovensku, neni to tak. Máme na to Policajný zbor pripravený, dotkne sa to presne toľ... (Prerušenie vystúpenia časomerom.)
Zelník, Štefan, poslanec NR SR (2019-12-04):
Tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Vážený pán predsedajúci, mám splnomocnenie gestorského výboru navrhnúť postúpenie prerokovania zákona do tretieho čítania ihneď.
Jurinová, Erika, podpredsedníčka NR SR (2012-10-16):
Pani poslankyňa Mezenská.
Uhliarik, Ivan, minister zdravotníctva SR (2011-02-10):
Pán poslanec, v prvom rade na tú prvú otázku, čo sa týka pojmu „sieť“ a jej zavedenia akoukoľvek vládou. Bola zavedená v roku 2004 reformnými zákonmi. A viete, že pojem minimálna verejná sieť, ktorú ste použili, bola zavedená v roku 2004. Vieme, že to riziko, ktoré v súčasnosti je, a ten nezmysel, ktorý tu bol daný, bola koncová sieť. Nemá absolútne žiadny zmysel, aby zákon stanovil, že nemocnica s poliklinikou v danom meste musí mať zmluvu s poisťovňou. Na tom sa zhodneme. A to chceme zrušiť. Ale to, čo chceme, je aj, tak ako v súčasnej dobe je zadefinovaných 273 bodov v Slovenskej republike záchrannej zdravotnej služby, z ktorých z každého bodu v republike je dojazd, z tohto bodu do 15 minút, tak presne toto chceme, aby bola v Slovenskej republike zadefinovaná sieť nemocníc, ktoré komplexne vybavia pacienta v jeho život ohrozujúcom stave alebo pacienta, ktorý je v akútnom stave. V súčasnej dobe, je to v zákone, táto pevná sieť to nezabezpečuje. To znamená, toto chceme opraviť a predefinovať. Aj tá odpoveď bola v tom zmysle, že týmto zákonom chceme predefinovať sieť. A na tú vašu hypotetickú otázku, či sa to má volať sieť. Neviem, môžeme nájsť aj iné slovo. Hovorím, „sieť“ je plne akceptovaná. A je naozaj na nás a na poisťovni, koho v tejto sieti zazmluvní a kto v tejto sieti bude. Takže sa môžeme o tom potom porozprávať na výbore. Ale našou odpoveďou je, chceme práve, aby bola zabezpečená dostupnosť, aby pacient, ktorý bude kdekoľvek na území Slovenskej republiky, dovezený do tej nemocnice, ktorá má centrálny príjem, osem oddelení, nemusel byť odvezený kvôli neurologickému vyšetreniu do inej nemocnice. A práve keby sme zachovali len minimálnu sieť, toto by hrozilo, že by sa vám niečo stalo, nemocnica v nejakom meste by nemala zmluvu a vás by s úrazom mohli odviezť niekde inde, čo nechceme.
Mažgút, Ján, poslanec NR SR (2024-04-18):
Ďakujem pekne, pán predsedajúci. Ja budem mimoriadne stručný. Vážený pán predsedajúci, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov, tlač 151, v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 130 z 15. februára 2024 rozhodla o tom, že návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a stanoviskách poslancov odporúča Národnej rade uvedený návrh zákona schváliť. O pozmeňujúcich a doplňujúcich návrhoch tejto spoločnej správy gestorský výbor odporúča hlasovať spoločne o bodoch 1 až 7 s odporúčaním schváliť. Spoločná správa výborov Národnej rady bola schválená uznesením č. 18 zo 16. apríla 2024. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som. Otvorte, prosím, rozpravu.
B. Bugár, podpredseda NR SR: (2004-06-30):
I. Hopta, poslanec: ... za bývalého režimu, tak možno dosiahnete dnes za súčasného režimu. Ja držím palce, aby vám vaše vystúpenia, ktoré máte v tomto parlamente, vyniesli kreslo predsedu zahraničného alebo iného výboru. Ja si myslím, že toľko a koľko vy obhajujete túto vládnu koalíciu, tak naozaj si už nejaký ten flek zaslúžite, len obávam sa, aby náhodou tu nenastala medzitým zmena nejakého systému a nezačali ste obhajovať inú koalíciu, lebo potom by to už bolo trošku neprípustné. Čiže želám vám veľa úspechov v novom poslaneckom... (Prerušenie vystúpenia časomierou.)
P. Hrušovský, podpredseda NR SR: (2002-05-16):
(Hlasovanie.) Prítomných je 96 je poslancov, za 40 , proti 4, zdržalo sa 46, nehlasovalo 6. Neschválili sme ani tento návrh. Ďalšie návrhy.
Zmajkovičová, Renáta, podpredsedníčka NR SR (2012-12-12):
S faktickými poznámkami traja poslanci. Uzatváram možnosť prihlásiť sa s faktickou poznámkou. Pán poslanec Hlina.
Dobeš, Peter, poslanec NR SR (2020-09-29):
Ďakujem, pán predsedajúci, za slovo. Vážený pán kolega Milan Kuriak, ďakujem ti za postrehy a podnety v tvojom príspevku. Okrem iného vyzdvihol si potrebu pomoci pre druhých. Nehľadieť len na seba, ale byť otvorený voči druhým, blížnym. A takým sú aj budúce matky, ktoré očakávajú alebo budú očakávať narodenie dieťaťa. Spoliehajú sa na pomoc druhých a nemusia to byť vždy len najbližší z rodiny. V Českej republike je organizácia Hnutí za život, ktorých heslom alebo sloganom je Nesoudíme, pomáhame! Záverom ešte jednu poznámku, národ, ktorý zabíja nenarodené deti a bojí sa mať deti, nemá budúcnosť. Budúcnosť majú národy, ktoré milujú deti a berú ich ako dar. Ďakujem. (Potlesk.)
Bublavý, Dušan, poslanec NR SR (2016-10-14):
Ďakujem za slovo. Ďakujem aj pánu Pčolinskému, lebo môžem aspoň pokračovať vo faktickej, ktorú som nestihol dohovoriť naposledy, kde som stihol len povedať vyčíslenie, o akú sumu prichádza štát a obce. Ale tá ma vôbec nemrzí, ale ocenil som odvahu pána ministra tým, že takýto zákon vôbec pripravil, lebo určite to stojí za to. Tie financie sú oveľa náročnejšie, keď musíme liečiť gamblerov a rodiny prichádzajú o finančné zdroje, ktoré prehrajú ich rodičia vo videohier alebo iným spôsobom. Takže ja som veľmi rád, že takýto zákon je na svete a ak bude ešte prísnejší, určite som za to a budem určite zaň hlasovať. A ja si myslím, že starostovia, ak je nás aj 2 900, tak ja si myslím, možno jedno-dve percentá sú proti nejakému obmedzeniu. Ja si myslím, že každá jedna samospráva pristupuje zodpovedne a vie si finančné zdroje, ktoré nie sú až takým dôležitým finančným faktorom, keď to rozpočítame na obce, aby nás nejakým spôsobom ohrozili, aby sme nemohli fungovať. Takže ešte raz si dovolím veľmi pekne poďakovať a som pripravený zahlasovať a verím tomu, že je nás tu väčšina, ktorí zahlasujeme za tento zákon.
Kollár, Boris, predseda NR SR (2021-11-09):
S faktickou poznámkou bude reagovať pán poslanec Cmorej.
Remišová, Veronika, poslankyňa NR SR (2018-09-11):
Aby na ňu, aby na ňu prešiel aj potom, pretože takto, presne tak to vyzerá, že pani ministerka to robí len kvôli majetku a nakoniec povie, že nejaká časť majetku, ktorý Slovenská akadémia vied používa, nakoniec na ňu neprejde, pretože ministerstvo s týmto majetkom má iné zámery. Žiaľ, takto to, takto to vyzerá.
Pollák, Peter, poslanec NR SR (2024-01-23):
Ďakujem veľmi pekne, pán predsedajúci, za slovo a ďakujem aj tebe, pán poslanec Dostál, za tvoje argumenty, prečo skrátené legislatívne konanie nie je potrebné. Tak ako hovoríš, iba malá časť návrhu zákona hovorí o transpozícii toho, čo od nás Európska únia žiada. Podľa mňa daný článok do návrhu zákona pridali len preto, aby mali aspoň jeden argument na to, prečo túto novelu musíme prijať čo najrýchlejšie, a teda musí ísť v skrátenom legislatívnom konaní. Faktom ale ostáva, že Európska únia od nás nežiada skrátené legislatívne konanie, dokonca práve naopak. Hovorí o potrebe normálneho legislatívneho procesu, ktoré by malo prebehnúť. Zároveň hovorí o tom, aby sme prehodnotili tento návrh zákona, pretože jeho prijatím ohrozujeme právny štát na Slovensku. Takže v realite neexistuje žiadny naozajstný dôvod, prečo by sme mali tento návrh zákona prijať. Práve naopak, máme veľmi dôležité zákony, ktoré by sme reálne, ktoré by reálne mali ísť v skrátenom konaní, ako je napríklad zákon o odstránení segregácie vo vzdelávaní rómskych žiakov. Tam by sa skrátené konanie dalo obhájiť, pretože Európska komisia na nás už minulý rok podala v tejto veci žalobu, za ktorú nám hrozí obrovská pokuta. Žiaľ, ale koalíciu to nezaujíma, pretože základom je pomstiť sa Danielovi Lipšicovi a prokurátorom, ktorí si robili svoju prácu. Očividne ich nezaujíma ani to, že prijímanie tohto a podobných návrhov v skrátenom legislatívnom konaní bez verejnej debaty nám do budúcnosti hrozí strata eurofondom, eurofondov, čo negatívne ovplyvní rozvoj celej krajiny vrátane rómskej komunity. Ešte raz, pán poslanec, veľmi pekne ďakujem.
P. Hrušovský, podpredseda NR SR: (2002-01-30):
(Hlasovanie.) Prítomných 97, za 92, proti 2, zdržal sa 1, nehlasovali 2. Návrh sme schválili. Ďalší návrh.
Kaník, Ľudovít, poslanec NR SR (2010-08-06):
K dôchodkovému systému ešte pár informácií na doplnenie. Druhý pilier, tak ako bol nastavený z hľadiska poplatkov, bol najlacnejším na svete spomedzi všetkých krajín, ktoré takýto systém využívali. Garantujem a som ochotný sa staviť s kým chce, že až v Českej republike rozbehnú systém akýkoľvek, trojpercentný alebo iný, poplatky budú vyššie ako na Slovensku a vyššie s tými, ktoré platili za našej vlády. Dám na to, môžme sa staviť. To zdecimovanie, (smiech v sále) môžeme sa staviť, vážení poslanci, prijímam stávky hneď po tejto faktickej poznámke. A pani Vaľovú pozývam na obec budúci týždeň, veľmi rád si s ňou podebatujem. K prvému pilieru. Zvyšovanie dôchodkov je dané v prvom pilieri valorizačným mechanizmom, ktorý sa skladá alebo ktorý je daný rastom priemernej mzdy a rastom inflácie. Tento valorizačný mechanizmus bol zavedený dôchodkovou reformou, ktorú prijala, posledná zatiaľ, Dzurindova vláda. Ficova vláda na tom nezmenila ani čiarku a ten mechanizmus postavený na ekonomickej báze bol prijatý a mnou navrhnutý preto tak, aby už žiadni politici v budúcnosti nemohli populisticky zneužívať dôchodcov a dôchodkovú situáciu na to, aby mohli sa vyťahovať o koľko zvýšili dôchodcom penzie. Pretože už žiadni politici na to nemajú žiaden vplyv, má na to vplyv inflácia a rast priemernej mzdy. Tí, ktorí sa zaslúžili o to, že to tak je, je predchádzajúca Dzurindova vláda, ktorá takýto mechanizmus zaviedla a prijala. Nie vy, opozičníci.
D. Lipšic, poslanec: (2010-01-29):
Kde sa takto v tomto štáte dostaneme? Keď budeme odvolávať ministra obrany, prídu sem vojaci s technikou, s tankami demonštrovať podporu ministrovi obrany? Kde to sme? (Reakcia ministra vnútra: Nemajú odbory.) Kde to sme? Pán minister, očakával som od vás, že budete mať trošku väčší cit pre to, čo v demokracii ozbrojené sily a ozbrojené zbory môžu a nemôžu vykonávať.
Laššáková, Ľubica, ministerka kultúry SR (2019-04-04):
Ďakujem pekne za slovo, pán predsedajúci. Vážené panie poslankyne, vážení páni poslanci, dohoda o komplexnom a posilnenom partnerstve predstavuje moderný a komplexný inštitucionálny rámec spolupráce medzi Európskou úniou a Arménskom s cieľom rozvíjať spoluprácu v hospodárskych, obchodných a politických oblastiach, ako aj vo vybraných sektorových politikách medzi zmluvnými stranami. Vzájomná spolupráca medzi Európskou úniou a Arménskom je zakotvená spolu v ôsmich hlavách dohody, pričom odráža naše spoločné základné hodnoty a vytvára predpoklady pre užšiu spoluprácu v oblasti ľudský práv, demokracie, právneho štátu, medzinárodného mieru a bezpečnosti, ďalej v oblasti zahraničnej a bezpečnostnej politiky, spravodlivosti, hospodárstva či obchodu. Za Slovenskú republiku bola dohoda podpísaná stálym predstaviteľom Slovenskej republiky pri Európskej únii Petrom Javorčíkom na okraji zasadnutia stálych predstaviteľov COREPER II dňa 22. novembra 2017. Slávnostný podpis dohody medzi Európskou úniou a Arménskom sa uskutočnil v rámci summitu Východného partnerstva dňa 24. novembra 2017 v Bruseli, pričom v mene Európskej únie ju podpísala podpredsedníčka Európskej komisie a vysoká predstaviteľka Únie pre zahraničné veci a bezpečnostnú politiku Federica Mogherini. Za Arménsko dohodu podpísal minister zahraničných vecí Eduard Nalbandyan. Vnútroštátna schvaľovania procedúra bola k dnešnému dňu ukončená v desiatich členských krajinách. Predkladaná dohoda je tzv. zmiešanou úniovou zmluvou, teda zmluvou, ktorej zmluvnými stranami sú Európska únia a jej členské štáty na jednej strane a tretia krajina, v tomto prípade Arménsko, na strane druhej. Dohoda podlieha v súlade s čl. 86 písm. d) ústavy vysloveniu súhlasu Národnej rady Slovenskej republiky spolu s jej rozhodnutím o tom, že dohoda má charakter prednostnej medzinárodnej zmluvy v zmysle čl. 7 ods. 5 Ústavy Slovenskej republiky. Vnútroštátny schvaľovaní proces bude ukončený ratifikáciou dohody prezidentom Slovenskej republiky. Vážený pán predsedajúci, vážení členovia, vážení páni poslanci, dovoľujem si požiadať vás vysloviť súhlas s Dohodou o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej. A taktiež, aby, Národnej rade Slovenskej republiky v mene pána ministra zahraničných vecí odporúčam rozhodnúť, že dohoda je medzinárodnou zmluvou, ktorá má prednosť pred zákonmi Slovenskej republiky. Ďakujem vám za pozornosť.
Dostál, Ondrej, poslanec NR SR (2019-05-15):
Nebuďte drzý, pán predseda!
Pleštinská, Zita, poslankyňa NR SR (2020-10-13):
Ďakujem, pán predsedajúci. Pán kolega Fico, sme na jednej lodi. COVID-19 zasiahol celý svet a v ňom aj Slovensko. Každý deň sa zvyšuje počet nakazených na COVID-19. Máme denne aj dvetisíc nakazených. Však to je situácia taká, že človek sa bojí o svoju rodinu, o svoje deti, o, a my teraz sa tu bavíme, že či to je v súlade so zákonom? (Búrlivá reakcia z pléna.) Očakávala by som od (doznievanie reakcie z pléna), očakávala by som od vás, ktorý viedol túto republiku viac ako desaťročie, nie boj proti vláde, ale pomocnú ruku. Kritizujete vládu, že chráni ľudské životy? Viem si predstaviť vaše tlačovky, keby ľudia pozitívni na COVID zomierali v takom množstve ako v Taliansku alebo v Španielsku v prvej vlne. To, že naše zdravotníctvo je v takomto stave, nie je problém nášho ministra Mareka Krajčího a tejto vlády, ale vlády SMER-u – SD, ktorý vládol jedno desaťročie, možno viac. Mali by ste prejaviť vďaku, že vláda Slovenskej republiky robí to, čo robí. Prečo ste počas svojho vládnutia neprijali takú zákonnú úpravu zákona na vyhlásenie mimoriadnej situácie alebo núdzového stavu, aby sme my mohli prijímať opatrenia na ochranu ľudského života počas tejto pandémie v súlade so zákonom? Ďakujem.
Pčolinský, Peter, podpredseda NR SR (2023-01-26):
S ďalšou faktickou poznámkou pán poslanec Suja.
Federič, Igor, poslanec NR SR (2019-10-15):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že prerokovaný poslanecký návrh zákona prerokujeme v treťom čítaní ihneď.
Grendel, Gábor, podpredseda NR SR (2020-11-03):
Ďakujem, pán minister. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Krajčírovi, aby predniesol spravodajskú informáciu. Nech sa páči.
Pollák, Peter, poslanec NR SR (2024-01-11):
Ďakujem vám, pán predseda Danko. Vy ste hovorili, pán kolega Dvořák, o tom, že nás koaliční politici konfrontujú hlavne z médií, ale podľa mňa tak ako Andrej Danko urobí všetko preto, aby mal svoje ministerstvo, a bodaj by ho mal, ja som mu to aj prial, a tak ako aj Robert Fico aj s Robertom Kaliňákom hovoria otvorene, že áno, neuhnú, chcú zrušiť špeciálnu prokuratúru, chýba mi tu hlas ešte tretieho človeka alebo tretieho partnera Petra Pellegriniho. A jeho poslanecký klub takisto mlčí, to znamená, že majú zrejme problém zahlasovať za takýto návrh. Bez hlasov HLAS-u tento návrh zákona neprejde. Je veľmi nezodpovedné od politikov a poslancov z HLAS-u, že pri takomto návrhu mlčia, keď sú koaličným partnerom SNS a SMER-u. Je veľmi naozaj teraz, my teraz musíme pozerať hlavne na to, ako sa zachová poslanecký klub HLAS-u pri hlasovaní o tomto návrhu zákona, keďže Peter Pellegrini mlčí. Áno, nevyhovuje mu to do jeho prezidentskej kampane, ale dôležité bude to hlasovanie. A keď Peter Pellegrini zahlasuje za tento návrh zákona, bude najviac zodpovedný, že takýto návrh zákona prešiel. A keď Peter Pellegrini tu hovorí o politickej kultúre, tak by mal dbať hlavne na to, že politická kultúra je hlavne o postojoch, ktoré sa týkajú takých návrhov, ktoré budú meniť správanie ale mimo tejto budovy. A tento návrh je o tom, že sa budú meniť naozaj trestné sadzby. Že sa tu bude, budú, bude meniť správanie ľudí mimo tejto budovy, ale aj v tejto budove, áno. Tak nemôže hovoriť o novej politickej kultúre, lebo tento človek hneď v zárodku ju nemení ale dehonestuje. Peter Pellegrini bude najviac zodpovedný za to, že tento návrh zákona týmto parlamentom prejde, lebo je zodpovedným koaličným partnerom. Má ešte stále možnosť nezahlasovať za... (Prerušenie vystúpenia časomerom. Potlesk.)
Beblavý, Miroslav, poslanec NR SR (2016-09-06):
Máte pravdu, pán poslanec, v tom, že to bol dôvod, pôvodný dôvod pre zriadenie tohto odvodu, aj keď musím pripomenúť, že na Slovensku počas finančnej ekonomickej krízy nedošlo k žiadnemu sanovaniu bánk po roku 2008 a aj stav bankového sektora na Slovensku je výrazne zdravší ako v drvivej väčšine európskych krajín, takže ani v strednodobom horizonte sa nepredpokladá, že by k masívnemu využitiu tohto fondu muselo prísť. Ja som však len pripomenul, že vaša faktická poznámka hovorila o tom, že vláda tieto peniaze robí, berie preto, aby v skutočnosti mohla dnes míňať na vyššie platy, čo som len poznamenal, že čo je síce pravda, lebo presne preto to vláda robí, ale že nie je to zdvorilé úplne hovoriť, lebo vláda sa k tomu oficiálne nepriznáva, oficiálne hovorí niečo úplne iné. Tak len to bola celá moja poznámka. Ďakujem.
Blanár, Juraj, podpredseda NR SR (2022-09-22):
Na vaše vystúpenie evidujem dve faktické poznámky. Pani poslankyňa Kozelová ako prvá.
Mojš, Milan, poslanec NR SR (2017-11-29):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Číž, Miroslav, podpredseda NR SR (2014-12-09):
Ďakujem, pán navrhovateľ. Chce so záverečným slovom vystúpiť pani spravodajkyňa? Nie, ďakujem pekne. Kolegyne, kolegovia, prerušujem rokovanie o tomto bode programu. Ďakujem pani spravodajkyni. Pán Lipšic zostane, pretože nasledujúcim bodom programu je prvé čítanie o návrhu poslanca pána Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Návrh zákona má tlač č. 1245 a návrh na jeho pridelenie výborom je v rozhodnutí predsedu č. 1254. Pán poslanec, máte slovo. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1245.)
Pellegrini, Peter, predseda NR SR (2023-12-20):
Prezentujme sa a hlasujeme o návrhu pána poslanca Valáška. (Hlasovanie.) Prítomných 128, za 49, proti 77, nehlasovali 2. Tento návrh sme neschválili.
Bugár, Béla, podpredseda NR SR (2019-12-04):
Vyhlasujem rozpravu o tomto bode programu za skončenú. Nech sa páči, chcete reagovať, samozrejme, v záverečnom slove. (Reakcia z pléna.) Pán poslanec!
Žiga, Peter, podpredseda NR SR (2024-02-27):
Pán poslanec Pollák.
Gajdoš, Peter, minister obrany SR (2017-10-12):
Vážená pani podpredsedníčka Národnej rady Slovenskej republiky, vážené pani poslankyne, vážení páni poslanci, na základe žiadosti irackej vlády z mája 2016 a následného rozhodnutia Varšavského samitu NATO z júla 2016 a rokovania ministrov obrany členských štátov NATO z októbra 2016 schválila vláda Slovenskej republiky svojím uznesením č. 240 zo 17. mája 2017 návrh príspevku na budovanie obranných a bezpečnostných kapacít v Irackej republike a ich bezpečnostných síl. V súlade s tým bola ponuka tohto príspevku deklarovaná za Slovenskú republiku na stretnutí hláv štátov a vlád členských štátov NATO v Bruseli v máji 2017. Vzhľadom na príspevok deklarovaný Slovenskou republikou a v nadväznosti na rokovania so zahraničnými partnermi, ktorými sú Španielske kráľovstvo a Poľská republika, sa predloženým materiálom navrhuje súhlasiť s vyslaním do 25 príslušníkov Ozbrojených síl Slovenskej republiky na územie Irackej republiky za účelom plnenia úloh v rámci výcvikovej aktivity NATO s názvom NATO Training Capability Building – Iraq. Pôsobenie, pôsobenie Ozbrojených síl Slovenskej republiky na území Iraku je v materiáli podmienené výhradne, zvýrazňujem výhradne, plnením len výcvikových úloh. Zahrnutý výcvik, poskytovanie poradenstva a asistenciu pri budovaní kapacít irackých obranných a bezpečnostných síl na území Irackej republiky v oblasti manuálneho mechanického odmínovania a opráv postsovietskej výroby techniky vo vlastníctve Irackej republiky a ozbrojených síl a bezpečnostných zložiek. Z hľadiska aktuálnych požiadaviek, ako aj možností Ozbrojených síl Slovenskej republiky sa uvedené pôsobenie navrhuje v rozsahu 12 kalendárnych mesiacov s predpokladom vyslania príslušníkov Ozbrojených síl Slovenskej republiky najskôr od 30. októbra 2017. Vyslanie týchto príslušníkov nemusí byť časovo súvislé, tak ako my sme v predchádzajúcich obdobiach vyslali na 6 mesiacov alebo na 1 rok, ale môže byť operatívne na niekoľko týždňov, na niekoľko mesiacov podľa podmienok a požiadaviek výcvikovej etapy uvedenej misie, ako aj úrovňou vycvičenosti inštruktorov ozbrojených síl, irackých ozbrojených síl. Náklady súvisiace s predloženým materiálom budú hradené z rozpočtu kapitoly rezortu ministerstva obrany. Navrhovaným vyslaním príslušníkov ozbrojených síl prispeje Slovenská republika formou výcviku irackých obranných a bezpečnostných síl k stabilizácii bezpečnostnej situácie v regióne. Materiál bol predmetom rokovania Výboru Národnej rady Slovenskej republiky pre obranu a bezpečnosť a zahraničného výboru. Vážená pani podpredsedníčka Národnej rady, vážení, vážené panie poslankyne, páni poslanci, týmto si vás dovoľujem požiadať úctivo o vyjadrenie súhlasu a prerokovanie uvedeného materiálu. Ďakujem za pozornosť.
Sulík, Richard, predseda NR SR (2011-07-06):
Ďakujem. Prosím teraz spoločného spravodajcu, predsedu výboru pre sociálne veci poslanca Júliusa Brocku, aby podal správu o výsledku prerokovania návrhu vo výboroch.
Červeňáková, Elena, poslankyňa NR SR (2019-04-03):
K návrhu zákona vystúpila jedna poslankyňa. Prosím, pán podpredseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2014-11-10):
Pán poslanec Július Brocka.
Martvoň, Anton, poslanec NR SR (2015-04-16):
Ďakujem pekne. Pán poslanec Mikloško, klobúk dole, nezaprel si v sebe človeka, ktorý má zmysel pre humor a ktorý je charakterovo fakt veľký človek. Veľmi dobré vystúpenie, veľmi pekne začal teda tým, že si poukázal, že čo máš v pravom vačku, v ľavom vačku, som rád, že si nešiel ďalej do detailov, a nehovoril si, že čo máš aj v ďalších vačkoch, ale v každom prípade, pán poslanec Mikloško, ja zasa otvorene to hovorím, vážim si ťa, nemám problém s tebou na odborných veciach spolupracovať ani do budúcnosti a myslím si, že na tvoje vystúpenie sa nedá nijako reagovať, iba v pozitívnom zmysle v tom, že proste si veľký človek, ktorý je prínosom pre Slovenskú republiku, a, samozrejme, svojím vystúpením si ma aj zrušil, čiže som bez slov. Ďakujem.